Sampun kalêbêt limrah, tiyang punika yèn gadhah anak taksih alit sok dipun kudang, jêr wontênipun kudangan punika dados karêmênanipun tiyang tumrap dhatêng anak. Dene kudangan wau limrahipun miturut punapa padamêlanipun tiyang sêpuhipun lare, kados ta: bôngsa bakul, ngudang dhatêng anakipun sagêda dados juragan, bôngsa tukang, sagêda dados bas, makatên sapiturutipun.